Die geestelike opbou van gelowiges - www.bybelkennis.co.za
In die Nuwe Testament lees ons gereeld van geestelike opbou: Laat julle as lewende stene opbou tot ‘n geestelike huis (1 Petrus 2:5). Hierdie woord opbou, is ‘n woord wat algemeen in die boubedryf gebruik word. In die Bybel word dit as ‘n beeld van die verlangde resultaat van pastorale bediening gebruik. Opbou dui op goeie vakmanskap, deeglike konstruksie, ‘n soliede, stabiele struktuur, geen swak plekke nie en geen wanfunksionering wat die gebou mag beïnvloed nie. Die gevolge van swak vakmanskap word gewoonlik eers na ‘n tyd duidelik
Ons kan nie ‘n geestelike huis met swak vakmanskap bou nie. Swak vakmanskap beteken ons ken die Bybel oppervlakkig en het maar net ‘n vae begrip van wie en wat God is en wat Hy gedoen het. Hierdie is vandag algemeen is ons kerke. Solank as wat kategese verwaarloos word en nie sy regmatige plek inneem nie, sal die tekortkominge nie verdwyn nie.
Kategete is leermeesters met ‘n spesifieke taak: hulle moet gelowiges van alle ouderdomme in die waarhede van die Christelike geloof en hoe Christene volgens hierdie waarhede moet leef, onderrig. Alle Christene, ook volwasse Christene, moet hierdie waarhede ken. Dit beteken hulle moet gereeld daarna kyk en dieper delf. So kry hulle nuwe wysheid en toepassings. Die probleem is dat ons vandag die leerstellings van die Christelike geloof vermy, want ons is bang dit mag dalk aanstoot gee.
Die Christelike geloof moet goed en met wysheid onderrig word, veral as ons na vandag se ingewikkelde lewe kyk. Gebeur dit nie sal ons geloof wyd en vlak bly – geen diepte nie.
Laaste 7 Dae: 5,719
Laaste 30 Dae: 22,494
Laaste 365 Dae: 338,208